
Preporuke za sprječavanje zaraze COVID-19 tijekom održavanja proba i izvedbi 
amaterskih kulturno - umjetničkih programa i manifestacija 


Prostor u kojem se održavaju izvedbe amaterskih kulturno - umjetničkih programa i manifestacija (na otvorenom ili 
zatvorenom) mora biti ograđen i imati kontrolirani ulaz. 


1. Održavanje proba i izvedbi uz obvezu predočenja EU digitalne _COVID potvrde 


Održavanje proba i izvedbi amaterskih kulturno - umjetničkih programa i manifestacija na kojima sudjeluju 
samo osobe (posjetitelji, izvođači i osoblje) koje posjeduju EU digitalnu COVID potvrdu o cijepljenju, testiranju 
i/ili preboljenju bolesti COVID-19 izuzeto je iz svih ograničenja ove _ preporuke, osim _ obvezne prethodne 
suglasnosti nadležnog stožera. Navedeno se odnosi na zatvorene prostore i prostore na otvorenom. 


Organizatori amaterskih kulturno - umjetničkih izvedbi, programa i manifestacija na kojima će biti prisutno više 
od 100 osoba koje posjeduju EU digitalnu COVID potvrdu obvezni su, najkasnije 7 dana prije održavanja, obavijest 
o namjeri organizacije takvog okupljanja, snaznakom mjesta i vremena održavanja te očekivanog broja prisutnih 
osoba, dostaviti stožeru jedinice lokalne samouprave na čijem području će se takvo javno događanje, odnosno 
okupljanje održati, te zatražiti prethodnu suglasnost za održavanje. 


2. Održavanje proba i izvedbi bez obveze predočenja EU digitalne COVID potvrde 


Održavanje proba i izvedbi amaterskih kulturno - umjetničkih programa i manifestacija na kojima prisutne osobe 
nisu dužne predočiti EU digitalne COVID potvrde dozvoljeno je isključivo na otvorenom uz sjedeća mjesta za 
posjetitelje i obvezu pridržavanja protuepidemijskih mjera. 


Maske za lice. Obavezno je korištenje maske za lice kada nije moguće održavati fizičku distancu od najmanje 1,5 
m. Obveza korištenje maske ne odnosi se na izvođače za vrijeme izvedbe, ali se preporučuje korištenje maske za 
vrijeme probe ukoliko je moguće. 


Posjetitelji. Obavezno je pridržavanje mjere fizičkog distanciranja kojom se nalaže izbjegavanje bliskog osobnog 


kontakta u razmaku od najmanje 1,5 metra. Razmak između posjetitelja i izvođača na sceni mora biti najmanje 4 
metra. Fizičku udaljenost među posjetiteljima za vrijeme trajanja programa organizator mora osigurati sjedećim 
mjestima međusobno udaljenim 1,5 metra. 


Najveći dozvoljeni broj posjetitelja određuje se prema kvadraturi prostora na kojem se održava program —za 
svaku prisutnu osobu mora biti osigurano najmanje 4m2 neto površine. 

Izvedbe i probe. Preporučuje sa da svi izvođači posjeduju EU digitalnu COVID potvrdu kako bi bili izuzeti iz 
protuepidemijskih mjera propisanih ovom preporukom. Ako izvođači ne posjeduju EU digitalnu COVID potvrdu, 
razmak od 2 metra preporučuje se između, i od, izvođača pjevačkih dionica te glazbenika s puhačkim 
instrumentima. Preporučuje se izbjegavanje fizičkog kontakta, a za izvedbe i probe na kojima nije moguće 
održavati fizičku distancu, preporučuje se da uvijek iste osobe odrade izvedbu i probu. 


3. Opće preporuke 


Vidljive obavijesti. Na ulazu u prostor ili neposredno nakon ulaza na vidljivom je mjestu potrebno postaviti 
obavijest o obvezi pridržavanja općih higijenskih mjera i mjera fizičke udaljenosti te jasno istaknuti obavijest o 
najvećem mogućem broju osoba koje istovremeno mogu biti prisutne u prostoru. 


Pojačana osobna higijena. Treba izbjegavati rukama dodirivati usta, nos, oči i lice. 


Dezinfekcija ruku. Na ulazu u prostor te unutra na još kojem lakše dostupnom mjestu posjetiteljima, izvođačima i 
osoblju treba biti osiguran dozator s dezinfekcijskim sredstvom za ruke i jasno istaknuta obavijest o obvezi 
dezinfekcije ruku. Dozator s dezinfekcijskim sredstvom (npr. na bazi 70% alkohola ili drugo dezinfekcijsko sredstvo 
registrirano kao antiseptik za primjenu na ljudskoj koži). Osoblje treba voditi brigu da dozator pravovremeno 
opskrbljuju novim količinama dezinfekcijskog sredstva kako bi ga uvijek bilo dovoljno. 


Posuđe. Čaše, drugo posuđe i druge predmete ne treba dijeliti s drugim osobama. 


Dnevno mjerenje tjelesne temperature. Osoblje i izvođači trebaju prije dolaska na _ probu ili izvedbu izmjeriti 
tjelesnu temperaturu. Ako je tjelesna temperatura viša od 37,2 “C, ako se osoba osjeća bolesno ili ima bilo koje 
znakove bolesti (odnosi se na sve simptome i znakove bolesti, ne samo na bolesti dišnih puteva), ne smije dolaziti 
na probu ili izvedbu dok se telefonski ne javi liječniku obiteljske medicine. Svim posjetiteljima se također 
preporučuje da prije izlaska iz kuće izmjere tjelesnu temperaturu te otkažu dolazak u slučaju povišene 
temperature ili bilo kojih znakova bolesti. 


4. Evidencija sudionika 


Za potrebe vođenja evidencije preporuča se omogućavanje unosa podataka sudionika elektroničkim putem. 
Evidencija osoblja i izvođača. Preporučuje se vođenje evidencije izvođača i ostalog osoblja za svaku izvedbu radi 
lakšeg praćenja kontakata u slučaju eventualne pojave zaraze virusom SARS-CoV-2. Za potrebe vođenja evidencije 
prikupljat će se osnovni podatci: ime, prezime i broj telefona. Evidenciju je nužno čuvati 14 dana. 

Evidencija posjetitelja. Preporuča se vođenje evidencije posjetitelja svih izvedbi, programa i manifestacija. 
Provjera valjanosti EU digitalne COVID potvrde. Provjera valjanosti potvrde vrši se na ulasku u prostor najmanje 


jednom na dan, najmanje prije početka službenog programa ili bilo kojeg organiziranog zbivanja tijekom skupa ili 
poslovnog događanja. 


5. Prodaja ulaznica, redoslijed ulaska i izlaska 






m 
HZJZ 


HRVATSKI ZAVOD 
ZAJAVNO ZDRAVSTVO 


Rockefellerova 7 
HR-10000 Zagreb 
T: +385 14863 222 


F:+385 14863 366 
www.hzjz.hr 


Prodaja i poništavanje ulaznica. Preporučuje se omogućavanje i poticanje internetske prodaje ulaznica s kojima će 
posjetitelji direktno ulaziti u prostor. U slučaju potrebe za blagajnama i fizičkom prodajom ulaznica preporučuje se 
postavljanje zaštitne pregrade između blagajnika i posjetitelja te osiguravanje beskontaktnog plaćanja. 
Blagajnicima i osobama koje poništavaju ulaznice preporučuje se nošenje maski i rukavica. 


Redoslijed ulaska i izlaska. Preporučuje se razmak među posjetiteljima od najmanje 1,5 m kod ulaska, kretanja i 
izlaska. Preporučuje se da se izlazak posjetitelja organizira tako da izlaze jedan po jedan i to na način da prvi izlazi 
posjetitelj najbliže izlazu. Posjetitelje treba podsjetiti da i nakon završetka programa drže razmak, da se ne 
zadržavaju u grupama i ne ostvaruju bliske kontakte jedni s drugima. Preporučuje se regulirati izlazak izvođača 
poštujući mjere fizičke udaljenosti, najbolje odvojeno, jedan po jedan, uz izbjegavanje susreta s posjetiteljima. 


Maksimalna zaštita posjetitelja i zaposlenika. Prilikom interakcije s posjetiteljima osoblje treba koristiti zaštitnu 
masku koja prekriva nos i usta. Treba im stalno biti na raspolaganju dezinfekcijsko sredstvo kojim će redovito 
dezinficirati ruke. 


6. Pojačana higijena prostora 


Klimatizacijski uređaji, uređaji za grijanje i ventilaciju. Opća preporuka za unutarnje prostore je prozračivanje 
otvaranjem prozora, a manje korištenjem ventilacijskih sustava. Pri korištenju ventilacijskih sustava treba posebno 
pratiti stanje filtara i posvetiti pozornost održavanju pravilne brzine obnove zraka u zatvorenom prostoru. Treba 
provjeriti pravilno funkcioniranje opreme za ventilaciju i obnovu zraka. Preporučuje se ventilacija s povećanim 
postotkom vanjskog zraka koji cirkulira u sustav te način rada bez recirkulacije kako bi se poticala obnova zraka, 
što smanjuje koncentraciju potencijalno zaraznih čestica. 


Čišćenje prostora. Često dodirivane površine kao što su ručke na vratima, ručke na prozorima, radne površine, 
rukohvati, slavine u toaletima, tipke vodokotlića, prekidači za struju, zvona na vratima, tipke u dizalima te druge 
dodirne površine koje koristi veći broj osoba neophodno je dezinficirati prije početka i na kraju svake izvedbe i 
programa, a najmanje dvaput dnevno. Pri planiranju rasporeda, potrebno je osigurati dovoljno vremena za ulazak 
i izlazak posjetitelja, te u slučaju dva uzastopna događanja omogućiti dovoljno vremena za čišćenje i dezinfekciju 
prostora. 


